O b e c   P E Č E Ň A N Y

  Interná smernica – vnútorný predpis

                                                  

Tvorba, použitia, účtovania a vykazovania rezerv

č. 5/2016

Schválil:  Edita Sivová , starostka obce

Účinnosť vnútorného predpisu...................2016

Súvisiaca legislatíva
Zákon č. 431/2002 Z. z. o účtovníctve v znení neskorších predpisov
Opatrenie MF SR z 2. decembra 2015 č. MF/19760/2015-74, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky, v znení Opatrenia Ministerstva financií Slovenskej republiky č. MF/24342/2007-74.

Vymedzenie, pravidlá tvorby, použitia, účtovania a vykazovania rezerv 

Rezerva sa tvorí v súlade s § 26 zákona o účtovníctve. Rezerva je záväzok s neistým časovým vymedzením alebo výškou predstavujúcou existujúcu povinnosť účtovnej jednotky, ktorá vznikla z minulých udalostí, je pravdepodobné, že v budúcnosti zníži ekonomické úžitky účtovnej jednotky, pričom ak nie je známa presná výška tohto záväzku, ocení sa odhadom v sume dostatočnej na splnenie existujúcej povinnosti ku dňu, ku ktorému sa zostavuje účtovná závierka. Záväzok s určitým časovým vymedzením a určitou výškou sa neúčtuje na účte rezerv, ale na príslušnom účte záväzku.

Rezerva sa použije len na účel, na ktorý bola vytvorená. Pri tvorbe rezerv podľa odseku s) sa môžu použiť poistno – matematické metódy a hodnota týchto rezerv sa upravuje na ich hodnotu v čase účtovania a vykazovania.

Tvorba rezerv sa účtuje na ťarchu nákladov, ich použitie a zrušenie v prospech výnosov.

Tvorba rezerv súvisiaca s obstaraním majetku, napríklad nevyfakturovaná dodávka materiálu, nevyfakturovaná dodávka dlhodobého majetku sa účtuje so súvzťažným zápisom na ťarchu príslušného účtu majetku a jej použitie so súvzťažným zápisom v prospech príslušného účtu záväzkov, napríklad po obdŕžaní faktúry od dodávateľa.

Zostatky rezerv sa prevádzajú do nasledujúceho účtovného obdobia.

Rezervy nemajú aktívny zostatok.

Rezervy sú predmetom dokladovej inventúry a pri inventarizácii sa posudzuje ich výška a odôvodnenosť. Ku dňu, ku ktorému sa zostavuje účtovná závierka, sa z dôvodu upravujúcich zavierkových účtovných prípadov účtuje tvorba rezervy alebo sa upraví jej výška.

Rezervy sa vzťahujú na povinnosti vyplývajúce zo všeobecných záväzných právnych predpisov, z uzavretých zmlúv, z dobrovoľného rozhodnutia účtovnej jednotky splniť si povinnosť voči tretím stranám, napríklad ak na základe konania účtovnej jednotky v minulosti, zverejnenia pravidiel alebo oznámenia o uznaní zodpovednosti účtovnej jednotky tretia strana očakáva, že takáto povinnosť bude splnená.

Rezervy sa môžu vytvárať na
a)	náklady súvisiace s odstránením znečistenia životného prostredia,
b)	reklamácie a záručné opravy,
c)	odstránenie odpadov a obalov,
d)	rekultiváciu pozemkov,
e)	demoláciu budov,
f)	odstupné,
g)	nevyčerpané dovolenky, vrátane sociálneho a zdravotného poistenia,
h)	odmeny členom orgánov účtovnej jednotky,
i)	nevyfakturované dodávky a služby,
j)	členské príspevky do zväzov, spolkov, komôr a podobne, ktoré sa týkajú  
      vykazovaného účtovného obdobia,
k)	bonusy, skontá, rabaty a podobne, ktoré sa týkajú výrobkov, tovaru a služieb  
      predaných pred ukončením vykazovaného účtovného obdobia,
l)	náklady na zostavenie, overenie, zverejnenie účtovnej závierky a výročnej  
      správy týkajúcej sa vykazovaného účtovného obdobia,
m)	náklady na zostavenie daňového priznania za vykazované účtovné obdobie,
n)	pokuty a penále,
o)	finančné povinnosti vyplývajúce z ručenia a záruk,
p)	povinnosť spätného odkúpenia obalov,
q)	prebiehajúce a hroziace súdne spory,
r)	vyplácanie prémií a odmien,
s)	vyplácanie odchodného, vyplácanie plnení pre zamestnancov pri životných  
      jubileách alebo pracovných jubileách a iných plnení pre zamestnancov, 
t)	provízie obchodným zástupcom,
u)	stratové zmluvy a nevýhodné zmluvy, ktorými sú zmluvy, pri ktorých náklady  
      nevyhnutné na splnenie zmluvných povinností prevyšujú ekonomický úžitok,  
      ktorý sa zo zmluvy očakáva,
v)	náklady na uvedenie prenajatého majetku do predchádzajúceho stavu,

Rozpis jednotlivých rezerv aktuálnych pre danú organizáciu: 

Pri každom druhu rezervy bude uvedené:
1.	podrobný rozpis účelu rezervy,
2.	postup účtovnej jednotky pri odhade výšky rezervy, napr. aké podklady boli použité pri určovaní výšky rezervy, resp. výpočtu rezervy, 
3.	vymedzenie zodpovednosti za prípravu podkladov k výpočtu rezervy a samotný výpočet rezervy
4.	vymedzenie zodpovednosti za schvaľovanie rezervy pred jej zaúčtovaním
5.	termíny na vyhotovenie podkladov k výpočtu rezervy, na výpočet rezervy, na schválenie rezervy a na zaúčtovanie rezervy
6.	faktory, ktoré ovplyvňujú dobu tvorby a dobu čerpania rezervy.
7.	uvedenie účtov na ktoré sa účtujú rezervy v súlade s platnou účtovou osnovou organizácie (existujúce analytické účty). Uvedenie súvzťažnosti.

Rezerva na súdne spory
Účtovanie rezervy ku koncu účtovného obdobia
Rezerva na súdne spory sa vytvára ako odhad súdnych trov a náhrady, ktorú bude musieť účtovná jednotka zaplatiť druhej osobe, v prípade prehry pasívneho (účtovná jednotka je žalovanou stranou) súdneho sporu. Rezerva sa vytvára v prípade, že je voči účtovnej jednotke vedený súdny spor, je pravdepodobné, že účtovná jednotka prehrá a bude musieť poskytnúť plnenie druhej strane a toto plnenie sa dá spoľahlivo odhadnúť. 
Pri odhade výšky rezervy na súdne spory k 31. decembru sa vychádza z názoru právneho zástupcu účtovnej jednotky a jeho odhadu plnenia. Názor na pravdepodobnosť prehry ako aj odhad s tým spojených nákladov si vyžiada účtovná jednotka od právneho zástupcu v písomnej forme do 8 januára nasledujúceho účtovného obdobia.

Poskytnuté údaje od právneho zástupcu účtovnej jednotky musia byť pred zaúčtovaním rezervy k 31. decembru schválené vedením účtovnej jednotky a to najneskôr do 10. januára nasledujúceho účtovného obdobia.

Účtovné oddelenie zaúčtuje aktuálnu výšku rezervy na súdne spory k 31. decembru najneskôr do 10. januára nasledujúceho účtovného obdobia.

Účtovanie rezervy počas roka
Rezerva na súdnej spory je rozpustená v prípade ukončenia súdneho sporu.

Účty platnej účtovej osnovy organizácie
Tvorba rezervy na súdne spory:
MD: 		553 
D: 		323AU (v prípade ak je predpokladaná doba vyrovnania / ukončenia    
                       súdneho sporu najviac jeden rok)	
 459AU (v prípade ak je predpokladaná doba vyrovnania / ukončenia    
         súdneho sporu dlhšia ako jeden rok)

Rozpustenie rezervy na nevyčerpané dovolenky vrátane sociálneho a zdravotného poistenia:
MD: 		323AU (v prípade ak je predpokladaná doba vyrovnania / ukončenia     
                       súdneho sporu najviac jeden rok)	
 459AU (v prípade ak je predpokladaná doba vyrovnania / ukončenia 
         súdneho sporu dlhšia ako jeden rok)
D: 		 653AU

V Pečeňanoch, dňa …..............2016   

                                                                        Edita Sivová
                                                                        starostka obce